**Møte i Frøya Øyråd 09.02.17**

**Torsdag 9. februar kl. 17.00-19.30 i kommunestyresalen på Sistranda**.

Tilstede:

Sakliste:

**1. Endring i kriterier for bruk av midlene i forbindelse med grønne konsesjoner**

Økonomisjef i Frøya kommune, Thomas Sandvik, kommer for å orientere om mulige endringer rundt midlene i forbindelse med grønne konsesjoner. Han ønsker å diskutere noen momenter i forhold til dette med oss i øyrådet.

**2. Forkjørsrett for taxi i pasienttransport på ferga**

Viser til tidligere utsendt mail om dette. Vi diskuterer hva vi og kommunen bør foreta oss videre i forhold til denne saken

**3. Transport av syke «internt» på øyene**

Forrige gang ble vi enige om å jobbe videre med denne saken på «lokalt nivå». Status for dette arbeidet? Kommunen har vært i dialog med helseforetaket i forhold til dette, men har foreløpig ikke fått tilbakemelding derfra. Hva gjør vi videre?

**4. Årsmøte 2017**

- Fastsettelse av dato for årsmøte

- Gjennomgang av hvem som er på valg

- Vedtektsendringer?

**5. Turistinfo skilt/plakat på Dyrøya**

Tove C. Fasting (Sula) har spilt inn denne saken:

*Før sommeren burde vi få opp et skilt med kart over øyrekka på Dyrøy.*

*Hvor vi ønsker velkommen, og plotter inn alle severdigheter, hotell, serveringssteder ol. Det vil ikke koste mange kronene - det kunne kanskje være mulig å bruke av grønne konsesjonsmidler?*

**6. Øyrekka folkehøgskole**

Orientering om status for arbeidet rundt Øyrekka folkehøgskole.

**7. Eventuelt**

Kom gjerne med innspill om saker til eventuelt før møtet (til undertegnede eller Hjørdis). Atter en gang er saklista er såpass full at jeg tror større saker man ønsker å ta opp må tas på neste møte.

**Minner om at de som ikke har mulighet til å møte, melder forfall til Hjørdis (HjordisArvik.Smalo@froya.kommune.no) og melder selv fra til vara om at denne må møte.**

Vennlig hilsen Håvard Holte Os Leder, Frøya Øyråd Tlf. 91747433